1938—42-ին ժողկրթության բնագավառի աշխատողների ջանքերն ուղղված էին գյուղական վայրերում ընդհանուր 7-ամյա ուսուցումն ավարտելու և քաղաքներում ընդհանուր միջնակարգ ուսուցում իրականացնելու վերաբերյալ ՀամԿ(բ)Կ XVIII համագումարի որոշումների կատարմանը։ 1937—38 ուս. տարվա համեմատությամբ 1940—41 ուս. տարում միջնակարգ դպրոցների թիվը 147-ից հասավ 325-ի, սովորողների թիվը գրեթե կրկնապատկվեց։ Այդ տարիներին հատուկ ուշադրություն նվիրվեց մտավոր թերզարգացած և ֆիզիկական պակասություն ունեցող երեխաների ուսուցմանը։